Navruz Mammadov. Navruz Ismoil oʻgʻli Mammadov (; 15-mart 1947) – Ozarbayjon davlat arbobi, 2018-2019-yillarda bosh vazir, 1997-2018-yillarda tashqi ishlar masalalari boʻyicha Prezident maslahatchisi. 2019-yildan Ozarbayjon tillar universiteti prorektori. Biografiyasi. Navruz Ismoil oʻgʻli Mamedov 1947-yil 15-martda Naxichevan Avtonom Sovet Sotsialistik Respublikasining Naxichevan tumani, Shihmahmud qishlogʻida tugʻilgan. 1964-yilda maktabni tugatgach, Ozarbayjon tillar universiteti Yevropa tillari fakultetining fransuz tili boʻlimiga oʻqishga kirdi. 1967-1968-yillarda Jazoirda, 1971-1973-yillarda Gvineyada, 1978-1981-yillarda yana Jazoirda tarjimon va katta tarjimon lavozimlarida ishlagan. 1991-yilda nomzodlik dissertatsiyasini himoya qilgan Novruz Mamedov filologiya fanlari nomzodi ilmiy darajasini oldi. 1992-1993-yillarda Ozarbayjon chet tillar pedagogika institutining tayyorgarlik fakulteti dekani, 1993-1997-yillarda esa fransuz tili fakulteti dekani lavozimlarida ishlagan. 1997-yil 12-aprelda Ozarbayjon Prezidenti Administratsiyasi tashqi aloqalar boʻlimi mudiri lavozimiga tayinlandi. 2002-yil yanvar oyida Ozarbayjon Prezidentining farmoni bilan unga Favqulodda va Muxtor Elchi unvoni berilgan. 2005-yil sentabridan – YUNESKO ishlari boʻyicha Ozarbayjon Milliy komissiyasining aʼzosi. 2017-yil 1-iyundan Ozarbayjon Prezidentining tashqi siyosat masalalari boʻyicha yordamchisi – boʻlim boshligʻi. 2018-yil 21-aprelda Ozarbayjon Milliy Majlisi Ozarbayjon Bosh vaziri lavozimiga Novruz Mammadov nomzodini tasdiqladi. 2018-yil 21-aprelda Ozarbayjon Respublikasi Prezidentining farmoni bilan Novruz Mammadov Bosh vazir etib tayinlandi. 2019-yil 8-oktyabrda Bosh vazir lavozimidan isteʼfoga chiqdi. 2019-yil 19-noyabr kuni Ozarbayjon Tillar universitetining ilmiy ishlar boʻyicha prorektori etib tayinlandi. Fransuz, rus, ingliz va turk tillarini yaxshi biladi. Mukofotlari. 1998-yilda Ozarbayjon-Fransiya doʻstlik aloqalarini mustahkamlashdagi xizmatlari uchun Novruz Mammadov Fransiya Prezidenti Jak Shirak tomonidan „Faxriy legion“ ordeni bilan taqdirlangan. 2007-yilda Ozarbayjon Prezidenti Ilhom Aliyev farmoni bilan Novruz Mamedov „Shuhrat“ ordeni bilan taqdirlangan. 2009-yilda Ozarbayjon-Polsha munosabatlarini rivojlantirishdagi xizmatlari uchun Polsha Prezidenti Lex Kachinski tomonidan Polsha Respublikasining xizmatlari uchun ordeni bilan taqdirlangan. 2017-yil 13-martda Ozarbayjon Prezidenti Ilhom Aliyevning farmoni bilan „Sharaf“ ordeni bilan taqdirlangan. 2019-yil 29-iyulda Fransiya Respublikasi Prezidentining farmoni bilan ofitser darajasidagi Faxriy legioni ordeni bilan taqdirlangan.